ছন্দোমূর্খ কবি-দলের প্রসঙ্গ যেন কিছুটা অযাচিতভাবেই এল। ছন্দকে উড়িয়ে দেওয়ার ধৃষ্টতা বাহাদুরি নয় মোটেও; তবে যে ছন্দোমূর্খতা স্বরকে প্রলাপে পরিণত করে, সেটিও কী ধর্তব্যের মধ্যে পড়বার কথা? এই দুই বৈপরিত্যের সমাধান বোধহয় একটি ভাল বা উত্তীর্ণ লেখার মধ্য দিয়ে বিবেচনা করা ভাল। এখন ভাল বা উত্তীর্ণ লেখার মান কীভাবে নির্ণয় করা যাবে?এরও একটা মীমাংসা শঙ্খের আলাপে ফুটে ওঠে: ভাল লেখার মধ্যে লেখকের মানসিক একটা স্বচ্ছতা থাকে। আর থাকে কোনও একটা বিশ্বব্যাপ্ত বোধের ইশারা। জীবনটাকে, গোটা জগৎটাকে নতুন-একটা চোখে দেখতে [..]